section_heading: Razvoj
paragraph_text: Čvrst i okretan, Jungmann je bio odabran kao primarni školski avion njemačkog Luftwaffea. Licenca za proizvodnju bila je odobrena Švicarskoj, Španjolskoj, Mađarskoj, Čehoslovačkoj i Japanu. Samo u Japanu izrađeno je preko 1.200 primjeraka (kao Kokusai Ki-86 i Kyūshū K9W) za japansku vojsku i ratno zrakoplovstvo. U španjolskoj avio-tvrtki CASA proizvodnja je nastavljena do ranih 1960-ih a kao primarni školski avion Ratnog zrakoplovstva Španjolske koristio se sve do 1968. godine.